
Татарстан Республикасы Президенты Рөстәм Миңнеханов Ростехнадзорның Идел буе идарәсенең яңа җитәкчесе Азат Мөбарәкшин белән очрашты.

Рөстәм Миңнеханов Азат Мөбарәкшинны җаваплы вазыйфага билгеләнүе белән котлады. Ул ассызыклаганча, Татарстан – техноген Республика, чөнки төбәктә сәнәгать куркынычсызлыгы мәсьәләләренә аерым игътибар бирелергә тиеш.

Очрашу Татарстан Республикасы Хөкүмәте Йортында узды, анда шулай ук Татарстан Республикасы Премьер-министры Алексей Песошин да катнашты.

*Белешмә өчен:*

*Мөбәрәкшин Азат Фәрит улы 1983 елда Казанда туган. 2006 елда «мәгълүмати-үлчәү техникасы һәм технологияләр» белгечлеге буенча Казан дәүләт энергетика университетын, 2013 елда «юриспруденция» белгечлеге буенча Владимир юридик институтының Казан филиалын тәмамлаган.*

*2003 елдан бирле төрле коммерция структураларында эшли. 2010 елда ТР Мәгълүмати технологияләр үзәгенә урнашкан. 2014 елдан 2017 елга кадәр – Татарстан мәгълүматлаштыру һәм элемтә министры урынбасары. 2017 елда республиканың Хезмәт, мәшгульлек һәм социаль яклау министры урынбасары булып эшләгән.*

*2018 елда Азат Мөбарәкшин Мәскәүгә күчеп киткән һәм Ростехнадзорның мәгълүматлаштыру идарәсен җитәкләгән. 2021 елның 22 мартыннан – Ростехнадзорның Идел буе идарәсе җитәкчесе вазыйфасында.*
Татарстан Президенты Ростехнадзорның Идел буе идарәсенең яңа җитәкчесе белән очрашу уздырды